
DR 30.11.2017                                                           7                   

 
Keduanya ialah berkenaan dengan guru-guru yang tadi ini kalau kita ingin 

melihat apabila guru itu mempunyai guru yang terlatih dan ia akan mampu nanti akhirnya 
melahirkan huffaz-huffaz yang profesional bukan hanya dalam bidang hafalannya.  

Maka hari ini kita sudah mula melihat saya sebutkan tadi ada empat kategori 
ataupun empat cabang tahfiz yang daripada Tahfiz Turathnya termasuk sekolah 
menengah sains dan tahfiz. Hari ini untuk makluman Dewan sekalian, bahawa sudah ada 
anak-anak pelajar kita yang dia belajar macam contoh di Wilayah Persekutuan, kita ada 
semester sekolah menengah sains dan tahfiz di Wilayah Persekutuan yang anak ini 
mengambil peperiksaan SPM.  

Mereka ada yang mendapat 10A, 11A dan anak yang mendapat cemerlang 
dalam SPM dari sudut akademik dalam masa yang sama mereka adalah merupakan 
penghafal al-Quran, huffaz. Jadi sekali gus daripada gabungan kedua-dua ini dia lahir 
daripada sekolah-sekolah yang sebagaimana saya sebutkan Ulul Albabnya sekolah 
semester sains dan tahfiz al-Quran serta berapa institusi pendidikan yang lain.  

Namun, kita tidak menolak di belakang sana ada lagi, masih lagi sekolah-
sekolah yang di sudut serba-serbinya agak daif. Maka sebab itu elemen TVET yang 
disebutkan oleh Yang Berhormat Paya Besar sebentar tadi sudah pun kita gabungkan 
pada hari ini. Kita sudah ada mengadakan National-Blue Ocean Strategy bersama 
dengan GiatMARA melalui pihak MARA dan juga kita ada National-Blue Ocean Strategy 
dengan pihak KPKT untuk pembangunan mereka dijaga dari sudut keselamatan 
terutamanya untuk kawasan-kawasan sensitif yang mudah terbakar.  

Kerajaan telah meletakkan satu bajet tahun ini dan juga tahun hadapan untuk 
pendawaian semula. Oleh sebab kita melihat kesan kebakaran ini ia kebanyakan 
daripada report, ia bermula daripada kawasan-kawasan pendawaian dan juga elektrik 
yang menyebabkan kesan tersebut. Maka sebab itu, elemen TVET saya katakan tadi 
telah pun mula diserapkan kepada anak-anak ini. Maknanya dia bukan hanya keluar 
sebagai huffaz, sekali gus dia mempunyai kemahiran yang lain. Sama ada memperbaiki 
motosikal, telefon, membuka perusahaan sendiri kek dan sebagainya tetapi sekali gus 
dia adalah seorang huffaz. Terima kasih Tuan Yang di-Pertua. 

 Tuan Idris bin Haji Ahmad [Bukit Gantang]: Assalamualaikum 
warahmatullahi wabarakatuh, selamat pagi. Terima kasih kepada Tuan Yang di-Pertua, 
terima kasih kepada Yang Berhormat Menteri. Saya bersetuju dalam soal aspek 
keselamatan di pusat tahfiz ini diberikan penekanan. Ia tidak boleh kita berkompromi. 
Cuma persoalan saya ialah berkenaan dengan peruntukan yang diperuntukkan dalam 
Bajet 2018 lalu, RM50 juta untuk pendawaian ini, adakah ia termasuk untuk dari segi 
aspek pencegahan ataupun alat pencegahan kebakaran?  

Ini kerana kos ini begitu tinggi untuk dibiayai oleh maahad tahfiz ataupun 
sekolah-sekolah tahfiz rakyat terutamanya. Saya minta penjelasan, adakah RM50 juta ini 
hanyalah untuk pendawaian sahaja ataupun bersama-sama untuk pencegahan kepada 
kebakaran? Ini benda yang perlu diambil kira di dalam soal untuk kita hendak menjaga 
keselamatan tahfiz. Terima kasih Tuan Yang di-Pertua. 

 Mejar Jeneral (B) Dato’ Seri Jamil Khir bin Baharom: Tuan Yang di-Pertua 
dan juga terima kasih kepada rakan Yang Berhormat Bukit Gantang. Berkenaan dengan 
peruntukan kerajaan untuk tahun ini sebanyak- peruntukan segera yang diumumkan oleh 
Yang Amat Berhormat Perdana Menteri RM30 juta hasil daripada- bukan soal hasil tetapi 
kesan daripada pandangan masyarakat dan juga keprihatinan kerajaan menyedari 
apabila kawasan kita terbakar dekat dengan Ittifaqiyah di Keramat baru-baru ini dan 
diikuti kemudiannya di Negeri Sembilan dan satu lagi di Kapar, Selangor ia berikutan.  

 Daripada kajian yang dibuat, banyak ia terkesan daripada apa yang dipuncakan 
kepada sistem pendawaian dan peruntukan untuk RM50 juta yang diumumkan itu ialah 
untuk tujuan pendawaian. Akan tetapi pada minggu mesyuarat yang lalu kita mendapat 
pandangan daripada pihak Jabatan Bomba dan Penyelamat. Bomba memberikan 
cadangan dia kata bukan hanya sekadar pendawaian itu sahaja tetapi dia memerlukan 
kepada sistem yang memberikan amaran segera awal, dengan izin, smoke detector 
sebagai contoh Tuan Yang di-Pertua, bahawa  perlukan ada dipasang. Kos pemasangan 
ini mungkin agak memakan kos yang mungkin memerlukan kepada perkiraan tetapi kita 
masih lagi mendapat pandangan pihak bomba, boleh atau tidak disekalikan bukan hanya 
sekadar termasuk peralatan untuk pencegahan awal yang disediakan.  

 

 



Keduanya ialah berkenaan dengan guru-guru yang tadi ini kalau kita ingin. melihat apabila guru itu mempunyai guru yang terlatih dan ia akan mampu nanti akhirnya melahirkan huffaz-huffaz yang profesional bukan hanya dalam bidang hafalannya. Maka hari ini kita sudah mula melihat saya sebutkan tadi ada empat kategori ataupun empat cabang tahfiz yang daripada Tahfiz Turathnya termasuk sekolah menengah sains dan tahfiz. Hari ini untuk makluman Dewan sekalian, bahawa sudah ada anak-anak pelajar kita yang dia belajar macam contoh di Wilayah Persekutuan, kita ada semester sekolah menengah sains dan tahfiz di Wilayah Persekutuan yang anak ini mengambil peperiksaan SPM. Mereka ada yang mendapat 10A, 11A dan anak yang mendapat cemerlang dalam SPM dari sudut akademik dalam masa yang sama mereka adalah merupakan penghafal al-Quran, huffaz. Jadi sekali gus daripada gabungan kedua-dua ini dia lahir daripada sekolah-sekolah yang sebagaimana saya sebutkan Ulul Albabnya sekolah semester sains dan tahfiz al-Quran serta berapa institusi pendidikan yang lain. Namun, kita tidak menolak di belakang sana ada lagi, masih lagi sekolah- sekolah yang di sudut serba-serbinya agak daif. Maka sebab itu elemen TVET yang disebutkan oleh Yang Berhormat Paya Besar sebentar tadi sudah pun kita gabungkan pada hari ini. Kita sudah ada mengadakan National-Blue Ocean Strategy bersama dengan GiatMARA melalui pihak MARA dan juga kita ada National-Blue Ocean Strategy dengan pihak KPKT untuk pembangunan mereka dijaga dari sudut keselamatan terutamanya untuk kawasan-kawasan sensitif yang mudah terbakar. Kerajaan telah meletakkan satu bajet tahun ini dan juga tahun hadapan untuk pendawaian semula. Oleh sebab kita melihat kesan kebakaran ini ia kebanyakan daripada report, ia bermula daripada kawasan-kawasan pendawaian dan juga elektrik yang menyebabkan kesan tersebut. Maka sebab itu, elemen TVET saya katakan tadi telah pun mula diserapkan kepada anak-anak ini. Maknanya dia bukan hanya keluar sebagai huffaz, sekali gus dia mempunyai kemahiran yang lain. Sama ada memperbaiki motosikal, telefon, membuka perusahaan sendiri kek dan sebagainya tetapi sekali gus dia adalah seorang huffaz. Terima kasih Tuan Yang di-Pertua. Tuan Idris bin Haji Ahmad [Bukit Gantang]: Assalamualaikum warahmatullahi wabarakatuh, selamat pagi. Terima kasih kepada Tuan Yang di-Pertua, terima kasih kepada Yang Berhormat Menteri. Saya bersetuju dalam soal aspek keselamatan di pusat tahfiz ini diberikan penekanan. Ia tidak boleh kita berkompromi. Cuma persoalan saya ialah berkenaan dengan peruntukan yang diperuntukkan dalam Bajet 2018 lalu, RM50 juta untuk pendawaian ini, adakah ia termasuk untuk dari segi aspek pencegahan ataupun alat pencegahan kebakaran?. Ini kerana kos ini begitu tinggi untuk dibiayai oleh maahad tahfiz ataupun sekolah-sekolah tahfiz rakyat terutamanya. Saya minta penjelasan, adakah RM50 juta ini hanyalah untuk pendawaian sahaja ataupun bersama-sama untuk pencegahan kepada kebakaran? Ini benda yang perlu diambil kira di dalam soal untuk kita hendak menjaga keselamatan tahfiz. Terima kasih Tuan Yang di-Pertua. Mejar Jeneral (B) Dato' Seri Jamil Khir bin Baharom: Tuan Yang di-Pertua dan juga terima kasih kepada rakan Yang Berhormat Bukit Gantang. Berkenaan dengan peruntukan kerajaan untuk tahun ini sebanyak- peruntukan segera yang diumumkan oleh Yang Amat Berhormat Perdana Menteri RM30 juta hasil daripada- bukan soal hasil tetapi kesan daripada pandangan masyarakat dan juga keprihatinan kerajaan menyedari apabila kawasan kita terbakar dekat dengan Ittifaqiyah di Keramat baru-baru ini dan diikuti kemudiannya di Negeri Sembilan dan satu lagi di Kapar, Selangor ia berikutan. Daripada kajian yang dibuat, banyak ia terkesan daripada apa yang dipuncakan kepada sistem pendawaian dan peruntukan untuk RM50 juta yang diumumkan itu ialah untuk tujuan pendawaian. Akan tetapi pada minggu mesyuarat yang lalu kita mendapat pandangan daripada pihak Jabatan Bomba dan Penyelamat. Bomba memberikan cadangan dia kata bukan hanya sekadar pendawaian itu sahaja tetapi dia memerlukan kepada sistem yang memberikan amaran segera awal, dengan izin, smoke detector sebagai contoh Tuan Yang di-Pertua, bahawa perlukan ada dipasang. Kos pemasangan ini mungkin agak memakan kos yang mungkin memerlukan kepada perkiraan tetapi kita masih lagi mendapat pandangan pihak bomba, boleh atau tidak disekalikan bukan hanya sekadar termasuk peralatan untuk pencegahan awal yang disediakan.